钦定古今图书集成/明伦汇编/氏族典/第070卷 > 朱孟烷
## 钦定古今图书集成/明伦汇编/氏族典/第070卷 > 朱孟烷

按《名山藏分藩记》：楚昭王薨，子孟烷立，是为庄王。章
帝时，平江伯瑄密奏：“湖广，东南大藩，襟带湖湘，控引
蛮越，交、广、黔、蜀之会，人民蕃庶，商贾辐聚。楚立国三
护卫，自始封至今，齿繁积充，兵强国富，魁于异藩。护
卫之官，交姻连娅，糵枝延蔓，小人行险，或生其心。惟
陛下借乏饷名，选其健锐，使转漕京师，因而留之。”章
帝曰：“楚故无过，不可。”庄王惧，请内两护卫，自留其一。
帝劳而听之，令王自选其一，而后归两卫于朝。王小
心敬慎，敏而好学。所招引管时敏、贝翱、雷贯等，皆文
学之士。王十六年薨。